Blaze7451/Wiki-th-20250601 huggingface dataset:
กัสเตลเดลมอนเต

กัสเตลเดลมอนเต (Castel del Monte, "ปราสาทบนภูเขา") เป็นปราสาทที่ตั้งอยู่ในแคว้นปุลยาทางตะวันออกเฉียงใต้ของประเทศอิตาลี ที่สร้างโดยสมเด็จพระจักรพรรดิฟรีดริชที่ 2 แห่งโรมันอันศักดิ์สิทธิ์ ราวระหว่างปี ค.ศ. 1240 ถึงปี ค.ศ. 1250 ภายในออกจะได้รับความเสียหายทางบรรยากาศจากการตกแต่งด้วยหินอ่อน และอื่น ๆ ที่ทำกันขึ้นระหว่างหลายศตวรรษต่อมา ตัวปราสาทไม่มีคูล้อมรอบและไม่มีสะพานชักที่ทำให้สันนิษฐานว่าอาจจะไม่ได้ตั้งใจจะใช้เป็นปราสาทสำหรับการป้องกันตัวทางทหารมาตั้งแต่แรกสร้าง
กัสเตลเดลมอนเต ได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 1996 

**อ้างอิง**

**ดูเพิ่ม**
 มรดกโลก 

**แหล่งข้อมูลอื่น**
  Paradoxplace Castel del Monte Photo Gallery date=2007-08-25 -  Tourist Information in English about Castel del Monte-  Photogallery of Castel del Monte date=2012-03-06 
หมวดหมู่:สิ่งก่อสร้างในคริสต์ทศวรรษ 1240
หมวดหมู่:แหล่งมรดกโลกในประเทศอิตาลี
หมวดหมู่:แหล่งมรดกโลกทางวัฒนธรรม
หมวดหมู่:ปราสาทในประเทศอิตาลี
หมวดหมู่:ปราสาทในประเทศอิตาลี

ปราสาทซอนชิโน
 หัวข้อนี้ใช้สำหรับสิ่งก่อสร้างที่มีลักษณะเป็นปราสาท หรือ สิ่งก่อสร้างที่เรียกว่า “ปราสาท” ที่ตั้งอยู่ในประเทศอิตาลี
 ถ้าเป็นสิ่งก่อสร้างประเภทอื่นดูที่:
:* :หมวดหมู่:พระราชวังในประเทศอิตาลี สำหรับที่ประทับของพระมหากษัตริย์
:* :หมวดหมู่:วังและพระราชวังในประเทศอิตาลี สำหรับวังหรือสิ่งก่อสร้างมีขนาดใหญ่โตเช่นวัง
:* :หมวดหมู่:คฤหาสน์ในประเทศอิตาลี สำหรับคฤหาสน์
 ถ้าเป็นส่วนประกอบของสิ่งก่อสร้างของปราสาทก็ใช้ :หมวดหมู่:ส่วนประกอบของปราสาท
อิตาลี
หมวดหมู่:สิ่งก่อสร้างในประเทศอิตาลี
หมวดหมู่:คฤหาสน์ในประเทศอิตาลี
หมวดหมู่:สถานที่ท่องเที่ยวในประเทศอิตาลี
เกาะตีเนตโต

เกาะตีเนตโต (Tinetto) เป็นเกาะที่ตั้งอยู่ในทะเลลีกูเรียน ที่เป็นส่วนหนึ่งของกลุ่มเกาะ (archipelago) ที่ติดกันสามเกาะที่ยื่นออกไปจากแผ่นดินใหญ่ที่ปอร์โตเวเนเร
เกาะตีเนตโต ได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 1997 

**อ้างอิง**

**ดูเพิ่ม **
 มรดกโลก 

**แหล่งข้อมูลอื่น**
หมวดหมู่:แหล่งมรดกโลกในประเทศอิตาลี
หมวดหมู่:แหล่งมรดกโลกทางวัฒนธรรม
ตีเนตโต
หมวดหมู่:แคว้นลีกูเรีย
ทำมือ

ทำมือ เป็นสตูดิโออัลบั้มเดี่ยวลำดับที่ 2 ของแอ๊ด คาราบาว (ยืนยง โอภากุล) ศิลปินแห่งชาติ สาขาศิลปะการแสดง (นักร้อง-นักประพันธ์เพลงไทยสากล) ประจำปี พ.ศ. 2556 และเป็นอัลบั้มชุดแรกภายหลังการแยกตัวของวงคาราบาว หรือเป็นการพักวง เริ่มบันทึกเสียงเดือนเมษายน พ.ศ. 2532 และวางตลาดเดือนสิงหาคม ขายได้ไปกว่า 700,000 ตลับ ภายใต้สังกัดแว่วหวาน (เป็นอัลบั้มที่โด่งดังในอัลบั้มหนึ่งของ แอ๊ด คาราบาว)
อัลบั้มมีเพลงทั้งสิ้น 13 เพลง โดยเพลงที่โด่งดังที่สุดคือเพลง สุรชัย 3 ช่า ร้องโดย หงา คาราวาน ส่วนแอ๊ดทำหน้าที่เพียงร้องท่อนสร้อยของเพลงเท่านั้น ซึ่งเป็นเพลงสไตล์สามช่า ที่ได้รับความนิยมอย่างมากอีกเพลงหนึ่ง รวมทั้งเพลงอื่น ๆ เช่น "รักต้องสู้"  "แง้มใจ" "ทำมือ" และมีการร้องต่อกันเรื่อยมา นอกจากนี้ยังมีเพลงที่เสนอแง่มุมของความรักอย่างมีเหตุผลออกมาด้วยกันถึง 3 เพลง ได้แก่ แง้มใจ, รักต้องสู้ และ รักทรหด (2) ซึ่งเป็นเพลงภาคต่อเนื่องจากที่เสนอในอัลบั้ม ทับหลัง ของวงคาราบาว

**รายชื่อเพลงในอัลบั้ม ==   
# ทำมือ 
# รักทรหด (2)
# สุรชัย 3 ช่า
# พลจันทร์ เดือนเพ็ญ ร้องร่วมกับ สุรชัย จันทิมาธร (หงา คาราวาน) และ อัสนี โชติกล
# วอลซ์ ทบ.
# ฉานสเตท
# ออกซิเจน
# แง้มใจ
# รักต้องสู้
# สระแก้ว
# สิงคโปร์
# ไอ้โต
# โอ้ลาล้า

**ผู้ร่วมงาน**
# แอ๊ด คาราบาว : คำร้อง , ทำนอง , กีตาร์ , ร้องนำ , ร้องประสาน , ผลิต
# พงษ์พรหม สนิทวงศ์ ณ อยุธยา (ปุ้ม ตาวัน) : คีย์บอร์ด , กลองไฟฟ้า , เบสซิน , เรียงเรียงเสียงประสาน , ร้องประสาน , ช่วยผลิต
# อู๊ด ยานนาวา (ซูซู) : กลอง
# วงศกร รัศมิทัต (ต้น ตาวัน): กลองไฟฟ้า
# อนุพงษ์ ประถมปัทมะ (อ๊อด) : เบส
# สุเทพ ปานอำพัน (เอ็ดดี้ ซูซู) : เบส
# กีรติ พรหมสาขา ณ สกลนคร (เขียว) , แป๋ม , สีส้ม : ร้องประสาน
# กีรติ พรหมสาขา ณ สกลนคร , อนุพงษ์ ประถมปัทมะ , วงศกร รัศมิทัต (ตาวัน) , เอก , จอม , พงษ์พรหม สนิทวงศ์ ณ อยุธยา (ตาวัน) , กิตติพันธ์ ปุณกะบุตร (ตาวัน) : มิกซ์เสียง
# ศิลปินรับเชิญ : หงา คาราวาน ในเพลง สุรชัย 3 ช่า และ พลจันทร เดือนเพ็ญ, อัสนี โชติกุล ในเพลง พลจันทร เดือนเพ็ญ

**เชิงอรรถ**
หมวดหมู่:คาราบาว
หมวดหมู่:อัลบั้มเพลงไทยในปี พ.ศ. 2532
หมวดหมู่:อัลบั้มเพลงเพื่อชีวิต
ชิงชัง (นวนิยาย)

ชิงชัง เป็นนวนิยายไทย โดย "จุฬามณี" นามปากกาของ นิพนธ์ เที่ยงธรรม ตีพิมพ์ครั้งแรกเมื่อ พ.ศ. 2551 และได้รับการดัดแปลงเป็นละครโทรทัศน์ชื่อเดียวกันในปีถัดมา ชิงชังเป็นนวนิยายแนวพีเรียดดราม่า

**เนื้อเรื่อง**
ความรักของห้าสาวพี่น้อง ที่ผิดฝาผิดตัว เห็นผิดเป็นชอบ ประกอบกับความริษยาชิงชังที่มีต่อกัน ครอบครัวที่ควรจะรุ่งเรืองพลันล่มสลาย โศกนาฏกรรมแห่งความรักจึงเกิดขึ้น
เวลามิอาจหวนคืน…สายน้ำไม่มีวันไหลกลับ แต่นั่นคือเรื่องราวของคนรุ่นหนึ่ง ที่มิอาจครอบงำเรื่องราวของคนปัจจุบันได้! ใครว่าลูกไม้หล่นไม่ไกลต้น เห็นจะไม่จริง ก็ในเมื่อลูกไม้ทั้งสอง “อาทิตย์” และ “ยงชัย” ได้ถูกสายลมพัดโบกโบยปลิว ปลิวจนไกลห่างจากต้น ไกลกระทั่งความรักและริษยาชิงชังของบุพการีและพี่ป้าน้าอาที่มีต่อกัน ไม่สามารถครอบงำจิตใจของเขาทั้งคู่ได้ พลังแห่งความรักอันบริสุทธิ์ของคนหนุ่มสาวรุ่นปัจจุบัน แม้ชาตินี้มิได้คู่เคียง เพียงรอชาติหน้าก็จะรอ นี่คือพลังรักอันยิ่งใหญ่ ที่บดบังพลังแห่งความ “ชิงชัง” ให้สูญสิ้น และด้วยพลังแห่งรักเช่นนี้ โลกจึงดำรงอยู่ได้ตลอดกาล
หมวดหมู่:นวนิยายไทย
หมวดหมู่:วรรณกรรมที่สร้างเป็นละครโทรทัศน์
วิทยาลัยชุมชนแม่ฮ่องสอน

วิทยาลัยชุมชนแม่ฮ่องสอน  เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม ซึ่งเปิดสอนในหลักสูตรอนุปริญญา โดยการเสริมสร้างโอกาสทางการศึกษาระดับอุดมศึกษา เพื่อเพิ่มคุณค่าชีวิตและศักยภาพของบุคคลและชุมชน

**ประวัติ**
วิทยาลัยชุมชนแม่ฮ่องสอน แรกเริ่มก่อตั้งเมื่อวันที่ 17 เมษายน พ.ศ. 2545 ตามนโยบายของรัฐบาลที่ต้องการจัดการศึกษาให้ตอบสนองต่อความต้องการของท้องถิ่นในจังหวัดที่ไม่มีสถาบันอุดมศึกษา โดยการคัดเลือกสถานศึกษาศูนย์การศึกษานอกโรงเรียนจังหวัดแม่ฮ่องสอน ให้ทำหน้าที่วิทยาลัยชุมชนควบคู่ไปกับภารกิจเดิม ปัจจุบันวิทยาลัยชุมชนแม่ฮ่องสอน ตั้งอยู่ในเขตอำเภอเมืองแม่ฮ่องสอน จังหวัดแม่ฮ่องสอน จัดการเรียนการสอนในระดับอนุปริญญา และหลักสูตรระยะสั้น

**หลักสูตร**
วิทยาลัยชุมชนแม่ฮ่อนสอน เปิดสอนหลักสูตรอนุปริญญา ดังนี้

**หน่วยงาน**

**หน่วยจัดการศึกษา**
 วิทยาลัยชุมชนแม่ฮ่องสอน- อำเภอปาย- อำเภอปางมะผ้า- อำเภอขุนยวม- อำเภอเมืองแม่ฮ่องสอน- อำเภอแม่ลาน้อย- อำเภอแม่สะเรียง- ศูนย์การเรียนรู้ ICT ชุมชน

**สถาบันไทใหญ่ศึกษา**
วิทยาลัยชุมชนแม่ฮ่องสอน ได้จัดตั้งศูนย์ไทใหญ่ศึกษาขึ้นเพื่อเป็นโครงการนำร่งในการพัฒนาฐานข้อมูลสำหรับการสร้างเมืองมรดกทางวัฒนธรรม จังหวัดแม่ฮ่องสอน มีหน้าที่ในการรวบรวมข้อมูลเกี่ยวกับประวัติศาสตร์แหล่งท่องเที่ยวทางวัฒนธรรม สถาปัตยกรรมศิลปวัฒนธรรม ประเพณี วิถีชีวิต คติความเชื่อ ฯลฯ

**อ้างอิง**

**แหล่งข้อมูลอื่น**
  ศูนย์ไทใหญ่ศึกษา date=2012-10-07 
หมวดหมู่:สถาบันอุดมศึกษาในจังหวัดแม่ฮ่องสอน
ม่ฮ่องสอน
หมวดหมู่:สถานศึกษาในอำเภอเมืองแม่ฮ่องสอน
หมวดหมู่:สถาบันอุดมศึกษาในจังหวัดแม่ฮ่องสอน

สถาบันอุดมศึกษา ในจังหวัดแม่ฮ่องสอน
ม่ฮ่องสอน
หมวดหมู่:สถานศึกษาในจังหวัดแม่ฮ่องสอน
จูเลียน รุยซ์

จูเลียน (Julian) หรือ Julián Ríos หรือ Julián Ruíz และมีชื่อในการแสดงที่รู้จักในบางครั้งว่า Julian Andretti หรือ Jordan Rivers เกิดเมื่อวันที่ 12 ตุลาคม ค.ศ. 1970 ในเวสต์โควินา รัฐแคลิฟอร์เนีย เป็นนักแสดงหนังโป๊ชาวอเมริกัน
เขามีเชื้อสายเลบานอน และอินเดียนอเมริกัน เป็นบุตรคนที่ 2 ในครอบครัวพี่น้อง 6 คน ก่อนที่เขาจะเริ่มสู่อุตสาหกรรมหนังโป๊ เขาอยู่ในนาวิกโยธินสหรัฐอเมริกาเป็นเวลา 6 ปี  (1988-1994) ยังเป็นทหารผ่านศึกในสงครามอ่าวเปอร์เซีย ดิลโดในชื่อเขา ที่บอกว่ามีขนาดจริงที่  9 1/2 นิ้ว
เขาเข้าสู่อุตสาหกรรมหนังโป๊เมื่อเขาอายุได้ 25 ปี และเขายังทำงานเป็นเทรนเนอร์ส่วนตัว ในช่วงแรกของการแสดงเขายังเคยถูกออรัลเซ็กซ์โดยนักแสดงร่วมไบเซ็กชวล ผลิตโดย ชิ ชิ ลารู ใน Fly Bi Night จูเรียนแสดงภายใต้ชื่อ จอร์แดน ริเวอร์ส ที่เหลือเขาแสดงในหนังชาย-หญิง
ในปลายยุค 1990 เขาออกเดทและอยู่ร่วมกับนักแสดงหนังโป๊หญิงที่ชื่อ สเตซี วาเลนไทน์ ความสัมพันธ์ของทั้งคู่มีอยู่ในหนังเรื่อง The Girl Next Door ต่อมาปี 2000 เขาแต่งงานกับนักแสดงหนังโป๊หญิงที่ชื่อ จิลล์ เคลลี ในปี 2002 เขาออกวงการแสดงมาเป็นหุ้นส่วนและ Manager of Operations ให้กับ จิลล์ เคลลี โปรดักชัน ร่วมกับภรรยาเขา พวกเขายังเลิกการมีเพศสัมพันธ์กับคนอื่น และตั้งใจที่จะเริ่มต้นครอบครัวกัน
ในปี 2003 จูเลียนและเคลลีเลิกรากันไป เขากลับมาแสดงและกำกับหนังโป๊อีกครั้ง ให้กับบริษัทอื่น ปัจจุบันเขาออกเดทกับนักแสดงหนังโป๊ เมมฟิส มอนโร ในเดือนธันวาคม 2002 จูเลียนเป็นพิธีกรรายการทางเคเบิลทีวีที่ชื่อ Spice Hotel ทาง Spice Live ที่เน้นไปทางนักแสดงหนังโป๊คู่ เขาออกไปในปี 2005 โดยออกจากอุตสาหกรรมหนังโป๊ อย่างเช่นไปทำธุรกิจอสังหาริมทรัพย์ โดยมีอีแวน สโตนมาทำหน้าที่เป็นพิธีกรแทน
ในปี 2006 เขาเข้าร่วมกับบริษัทที่ชื่อทวิตเตดพิงก์ ต่อมาเปลี่ยนชื่อเป็นซัดเดนอิมแพก หลังจากที่ผู้ก่อตั้งที่ชื่อ โลลา ออกไป

**รางวัล**
 1999 XRCO Award "Best Male-Female Couple" ร่วมกับ เกว็น ซัมเมอร์ส ใน Nothing to Hide 3 & 4

**แหล่งข้อมูลอื่น**
  IAFD: Rios-  AFDb: Julian Rios-  IMDb: Julian Rios

**อ้างอิง**
หมวดหมู่:นักแสดงภาพยนตร์ลามกชาวอเมริกัน
หมวดหมู่:ชาวอเมริกันเชื้อสายชนพื้นเมืองอเมริกัน
หมวดหมู่:ชาวอเมริกันเชื้อสายเลบานอน
หมวดหมู่:บุคคลจากรัฐแคลิฟอร์เนีย
หมวดหมู่:ชาวเกาหลีใต้เชื้อสายญี่ปุ่น

หมวดหมู่:ชาวเกาหลีเชื้อสายญี่ปุ่น
หมวดหมู่:ชาวเกาหลีใต้แบ่งตามเชื้อสาย
ก
หมวดหมู่:ชาวเกาหลีใต้แบ่งตามเชื้อสาย

หมวดหมู่:ชาวเกาหลีใต้
หมวดหมู่:บุคคลแบ่งตามกลุ่มชาติพันธุ์หรือถิ่นกำเนิด
หมวดหมู่:ชาวเอเชียแบ่งตามกลุ่มชาติพันธุ์หรือถิ่นกำเนิด
หมวดหมู่:ชาวเกาหลีแบ่งตามเชื้อสาย
หมวดหมู่:ชาวญี่ปุ่นแบ่งตามเชื้อสาย

หมวดหมู่:ชาวญี่ปุ่น
หมวดหมู่:บุคคลแบ่งตามกลุ่มชาติพันธุ์หรือถิ่นกำเนิด
หมวดหมู่:ชาวเอเชียแบ่งตามกลุ่มชาติพันธุ์หรือถิ่นกำเนิด
ร็อคแมน DASH ซีรีส์

ร็อคแมน DASH (Rokkuman DASH shiriizu) หรือ เมกาแมน เลเจนดส์ (Mega Man Legends)  เป็นซีรีส์ภาคต่อชุดที่ 3 ของเกมชุดร็อคแมน โดยแนวเกมเป็นแนวแอคชั่น RPG ผสม กราฟิกภาพ 3D โพลิก้อน โดยในซีรีส์นี้ถูกออกจำหน่ายวิดีโอเกมสำหรับเครื่องเพลย์สเตชัน รวมไปถึง นินเทนโด 64 คอมพิวเตอร์ โทรศัพท์มือถือ และ เพลย์สเตชันพอร์เทเบิล
ร็อคแมน DASH ดำเนินเนื้อเรื่องในช่วงเวลาที่ไม่แน่นอนแต่มีข้อสันนิษฐานว่าร็อคแมน DASH ดำเนินอยู่ในช่วงเวลาต่อจากซีรีส์ร็อคแมน ZX
ชื่อร็อคแมน DASH ย่อมาจาก "Digouter's Adventure Story in Halcyon Days"

**เนื้อเรื่อง**

**รายชื่อผลงาน**
เส้นเรื่องเรียงตามลำดับเวลา ทรอนนิโคบุน → DASH → การผจญภัยบนเกาะทั้ง 5! → DASH 2 เอพิโซด 1 → DASH 2 เอพิโซด 2- ร็อคแมน DASH การผจญภัยของหุ่นเหล็ก (PS, N64, PC และ PSP)
วางจำหน่ายเมื่อวันที่ 18 ธันวาคม ค.ศ. 1997- ทรอนนิโคบุน (PS)
วางจำหน่ายเมื่อวันที่ 22 กรกฎาคม ค.ศ. 1999- ร็อคแมน DASH 2 เอพิโซด 1 บทบาทของโรลจัง
อยู่ในส่วนหนึ่งของ ทรอนนิโคบุน ภายหลังถูกรวมอยู่ในเกม DASH 2 เวอร์ชัน PSP- ร็อคแมน DASH 2 เอพิโซด 2 มรดกที่ยิ่งใหญ่ (PS, PC และ PSP)
วางจำหน่ายเมื่อวันที่ 20 เมษายน ค.ศ. 2000- ร็อคแมน DASH การผจญภัยบนเกาะทั้ง 5! (โทรศัพท์มือถือ)
เปิดบริการเมื่อวันที่ 1 กุมภาพันธ์ ค.ศ. 2008- ร็อคแมน DASH 3 PROJECT
ยกเลิกการพัฒนา

**ตัวละคร**

**ร็อคและกลุ่มเพื่อน**
 ร็อค วอลนัท (ロック・ヴォルナット, MegaMan Volnutt)
ตัวละครหลักของเกม เป็นหุ่นยนต์ที่ถูกบาร์เรล แคสเก็ทค้นพบจากการหลับใหลในเวลานับร้อยๆปี- โรล คาสเก็ตต์ (ロール・キャスケット)
หลานสาวของบาร์เรล และผู้ช่วยของร็อค วอลนัท- บาร์เรล คาสเก็ตต์ (バレル・キャスケット)
ปู่ของโรล ชื่นชอบการขุดสมบัติ- ดาต้า (データ)
หุ่นยนต์ลิงตัวเล็กของบาร์เรล

**ทรอนและกลุ่มเพื่อน**
 ทรอน โบน (トロン・ボーン)
น้องสาวในตระกูลโบน เป็นอัจฉริยะที่สุดในกลุ่ม เธอสร้างโคบุนและเครื่องจักรนักสู้- ทีเซล โบน (ティーゼル・ボーン)
พี่ชายของทอร์นผู้วางกลยุทธให้กับทีม- บอน โบน (ボン・ボーン)
ทารกในร่างยักษ์ พูดได้แต่คำว่า "บาบู"- โคบุน (コブン, Servbots)
หุ่นยนต์ผู้ช่วยของกลุ่มโบนทำหน้าที่ขโมยสมบัติต่างๆ

**อ้างอิง**
หมวดหมู่:วิดีโอเกมบันเทิงคดีแนววิทยาศาสตร์
อี จิน

เจ้าชายอี จิน (mr=Yi Jin; 18 สิงหาคม พ.ศ. 2464 — 11 พฤษภาคม พ.ศ. 2465) เป็นพระราชโอรสพระองค์แรกในอี อึน กับอี พัง-จา มีพระอนุชาคือเจ้าชายอี กู  
ขณะที่เจ้าชายจินประทับอยู่ร่วมกับพระบิดามารดาในเกาหลีได้ถูกลอบวางยาพิษจนสิ้นพระชนม์ในวันที่ 11 พฤษภาคม พ.ศ. 2465 จนเกิดกระแสข่าวลือต่าง ๆ นานา ๆ และสื่อท้องถิ่นเองก็มิได้รับอิสระในการรายงานข่าว พระราชพิธีปลงพระศพจัดขึ้นในวันที่ 17 พฤษภาคม พ.ศ. 2465 และได้ทำการฝังพระศพภายในเกาหลีหลังการชันสูตรพระศพอย่างรีบร้อน

**อ้างอิง**
 国際派日本人養成講座～日韓の架け橋・李方子妃 date=2011-11-05  

หมวดหมู่:ราชวงศ์โชซ็อน
หมวดหมู่:ชาวเกาหลีใต้เชื้อสายญี่ปุ่น
อีเทอร์นอล (วงดนตรี)

อีเทอร์นอล (Eternal) เป็นวงดนตรีอังกฤษหญิงล้วนแนวอาร์แอนด์บี ก่อตั้งวงในปี ค.ศ. 1992 เคยได้รับรางวัลโมโบ ประกอบด้วยสมาชิกพี่น้อง อีสเตอร์และเวอร์นี เบนเนตต์ ร่วมด้วยเคลเล ไบรอันและหลุยส์ เนิร์ดดิง และเป็นหึ่งในวงหญิงล้วยที่ประสบความสำเร็จที่สุดวงหนึ่งในสหราชอาณาจักรตลอดกาล และยังประสบความสำเร็จในระดับนานาชาติ วงมีเพลงติดท็อป 20 อยู่ 15 เพลงในระหว่างปี ค.ศ. 1933-99 มีเพลงแรกคือ "Stay" ที่ติดท็อป 20 ในสหรัฐอเมริกา ทั่วโลกอีเทอร์นอลมียอดขายมากกว่า 10 ล้านชุด

**อ้างอิง**
หมวดหมู่:เกิร์ลกรุปยุโรป
หมวดหมู่:วงกลุ่มสี่สัญชาติอังกฤษ
หมวดหมู่:กลุ่มดนตรีจากลอนดอน
หมวดหมู่:พระนารายณ์ราชนิเวศน์

หมวดหมู่:พระราชวังในประเทศไทย
หมวดหมู่:อดีตที่ประทับของพระมหากษัตริย์ในประเทศไทย
หมวดหมู่:สิ่งก่อสร้างในจังหวัดลพบุรี
หมวดหมู่:สิ่งก่อสร้างในสมัยกรุงศรีอยุธยา
โมโกะ จัมบี้

โมโกะจัมบี้ (Moko_jumbie) เป็นเครื่องเล่นชนิดหนึ่งที่มาจากประเทศตรินิแดดและโทบัคโค ลักษณะของมันจะเป็นท่อนไม้ที่สามารถเชื่อมต่อกับขาเป็นแนวเดียวกันอย่างแข็งแรง เมื่อผู้เล่นสวมใส่เจ้าโมโกะจัมบี้ก็จะเดินหรือเต้นบนความสูงที่ต่อจากเจ้าท่อนไม่นั้น รากศัพท์ของมันอาจจะมาจาก "Moko" (ซึ่งอาจจะอ้างอิงมาจากชื่อเทพเจ้าของแอฟริกา) และจัมบี้เป็นศัพท์ทางแถบแคริเบียนที่ใช้เรียกพวกภูติผีหรือวิญญาณซึ่งอาจจะแผลงมาจากภาษาคองโกคำว่าซัมบี้ (Zumbi) โมโกะจัมบี้มีต้นกำเนิดมาจากประเทศแถบแอฟริกาตะวันตก สืบทอดต่อกันมาสู่ประเทศแถบแคริเบี้ยน ชนเผ่าต่างๆมักจะใช้มันเป็นเครื่องเล่นยามที่มีงานเทศกาลต่าง เด็กๆจะถูกสอนให้เล่นมันเหมือนกับเป็นวัฒนธรรม
เมื่อเทพเจ้าโมโกะที่มาจากประเทศคองโกและไนจีเรีย ประเทศตรินิแดดได้รับอิทธิพลจากเทพเจ้าโมโกะ  และยังมีผลต่อความเชื่อเรื่องจารีตประเพณี พระเจ้าคือผู้ที่มองมาจากภูเขาบนความสูงเสียเมฆ เขาสามารถแลเห็นล่วงหน้าได้ถึงภัยอันตรายและภูติผีปีศาจ ชื่อโมโกะหากแปลตามตัวอักษรจะหมายถึงผู้รู้แจ้ง และเขาจะเป็นตัวแทนที่ยืนอยู่บนไม้ต่อขาสูงละลิ่ว ยังมีพละกำลังที่ไม่สามารถอธิบายได้ต่อสายต่อมนุษย์ ในเกือบทุกเชื้อชาติที่มีความเกี่ยวข้องกัน โมโกะได้ลุกขึ้นจากคนที่มีความสูงปกติ สูงขั้นสู่ท้องฟ้าอย่างง่ายดายโดยปราศจากความช่วยเหลือ และล่วงหล่นลงมาเสมือนว่าจะปลดปล่อยทุกสิ่งทุกอย่าง และคิดถึงการใช้ชีวิตอย่างไรให้เกิดประสิทธิภาพ
เจ้าโมโกะได้เข้ามายังประเทศตรินิแดดโดยการ "เดินทางข้ามมหาสมุทรแอตแลนติสจากชายฝั่งตะวันตกของแอฟริกา แบกความทุกข์ไว้มากมาย ประสบการณ์หลายศรรตวรรษ และการถูกจ้องทำลาย
จากความป่าเถื่อนไร้มนุษยธรรม แต่ก็ยังเดินต่อไปเรื่อยๆ (John Cupid, Carribean Beat)" ความเชื่อที่ยังหลงเหลือในจิตใจของชนรุ่นหลัง ระหว่างความเป็นทาสกับการเป็นพลเมืองในอาณานิคม ในที่สุดก็ได้มาเดินบนท้องถนนของประเทศตรินิแดดเพื่อเป็นการเฉลิมฉลองต่ออิสรภาพ เมื่อมันได้ฝังรากลึกลงไปในประเพณีของคนแอฟริกันที่สืบทอดต่อกันมา ประเทศตรินิแดดได้ปรับเปลี่ยนปรับปรุงให้มีความโดดเด่นโดยมีการเพิ่มคำว่าจัมบี้ หรือชื่อผีเข้าไป ก่อนปี 1900 ก่อนที่เจ้าโมโกะจัมบี้จะได้เข้ามาเป็นส่วนหนึ่งของงานเฉลิมฉลองมวลชนในประเทศตรินิแดด เจ้าโมโกะจัมบี้นั้นจะเดินไปรอบๆถนนของท่าเรือในสเปนรวมถึงเมืองอื่น เพื่อที่จะปกป้องภยันตรายจากปีศาจ บทบาทหนึ่งที่สำคัญของเจ้าโมโกะจัมบี้คือการที่จะขอรับบริจาคจากผู้รอเฝ้าชมขบวนแห่งานที่อยู่บนอาคาร อย่างไรก็ตามความมีชื่อเสียงของเจ้าโมโกะจัมบี้ในงานเฉลิมฉลองก็เกิดขึ้นอย่างช้า ๆ จนกระทั่งมันถูกฟื้นฟูอย่างจริงจังขึ้นมาอีกครั้ง
ก่อนปี 1900 ที่เจ้าโมโกะจัมบี้จะเป็นส่วนหนึ่งที่สำคัญสำหรับงานเฉลิมฉลอง จนกระทั่งมีชายสองคนในนำวัฒนธรรมนี้กลับมา ชายสองคนนั้นชื่อ มูส (Moose) และดราก้อน (Dragon) เขาได้นำมันในงาน และยังได้สร้างสรรค์โมโกะจัมบี้ชนิดใหม่ขึ้นมา เอกลักษณ์ของไม้ต่อขาจะเป็นการเดินสมัยใหม่ แต่ก็มีการเดินที่จะไม่มีการรัดที่ขากับไม้ การเปลี่ยนแปลงนี้เกิดขึ้นจากชายชื่อเบน (Ben) ซึ่งเป็นนักท่องเที่ยวชาวแคนาดาได้มายังประเทศตรินิแดดกับไม้ต่อขาหนึ่งคู่ เขาจะรัดมันไว้กับขา และชาวตรินิแดดก็ได้แรงบันดาลใจจากการออกแบบของเบน จึงนำมันมาปรับใช้เองด้วย ตอนนี้มีคณะโมโกะจัมบี้ในประเทศตรินิแดดสองคณะ วะตุซี่ (Watusi) และคิริมันจาโร (Kilimanjaro) แต่ก็ยังมีคณะที่เล็กๆอยู่อีกบ้าง ดังนั้นโมโกะจัมบี้ได้มีแนวคิดมาจากแอฟริกา แต่ตรินิแดดนั้นได้ประยุกต์ใช้มันเป็นของตัวเอง
หมวดหมู่:ศิลปะและวัฒนธรรม
เซี่ยงไฮ้ดิสนีย์รีสอร์ต

เซี่ยงไฮ้ดิสนีย์แลนด์รีสอร์ต (Shanghai Disneyland Resort - 上海迪士尼度假區) เป็นรีสอร์ตในผู่ตง เมืองเซี่ยงไฮ้ ประเทศจีน เป็นดิสนีย์เอ็กซ์พีเรียนส์แห่งแรกในจีนแผ่นดินใหญ่ และเป็นสวนสนุกดิสนีย์แห่งที่สองของจีนถัดจากฮ่องกงดิสนีย์แลนด์รีสอร์ต ซึ่งโครงการนี้ได้รับอนุมัติจากทางรัฐบาลจีนในวันที่ 4 พฤศจิกายน พ.ศ. 2552 เปิดอย่างเป็นทางการเมื่อวันที่ 16 มิถุนายน พ.ศ. 2559
รีสอร์ทแห่งนี้มีเซี่ยงไฮ้ดิสนีย์แลนด์ ย่านบันเทิง โรงแรม 2 แห่ง สิ่งอำนวยความสะดวกด้านสันทนาการ ทะเลสาบ รวมถึงที่จอดรถและศูนย์กลางการขนส่ง ระยะเพิ่มเติมจะเห็นการพัฒนาสวนสนุกเพิ่มเติมอีกสองแห่งที่รีสอร์ท สถานที่นี้จะครอบคลุมพื้นที่ 390 เฮกตาร์ (963 เอเคอร์) ในผู่ตง หรือประมาณสามเท่าของขนาดฮ่องกงดิสนีย์แลนด์

**พื้นที่**

**เซี่ยงไฮ้ดิสนีย์**
เป็นสวนสนุกที่มีเค้าโครงเหมือนสวนสนุกของดิสนีย์แห่งอื่น ๆ ทั่วโลก ได้รับการออกแบบเหมือนกับสวนสนุกดิสนีย์แลนด์ที่แคลิฟอร์เนีย

**โรงแรม**
มีโรงแรมทั้งหมดสองแห่ง- เซี่ยงไฮ้ดิสนีย์แลนด์โฮเต็ล มีจำนวนห้องพักทั้งหมด 420 ห้อง- ทอยสตอรีโฮเต็ล มีจำนวนห้องพักทั้งหมด 800 ห้อง

**ดิสนีย์ทาวน์**
ดิสนีย์ทาวน์พื้นที่ให้บริการศูนย์การค้าขนาดใหญ่ ร้านอาหาร และสถานบันเทิง

**อ้างอิง**
หมวดหมู่:สวนสนุกในประเทศจีน
หมวดหมู่:ดิสนีย์
หมวดหมู่:วอลต์ดิสนีย์พาร์กส์แอนด์รีสอร์ตส์
หมวดหมู่:สิ่งก่อสร้างในเซี่ยงไฮ้
วิวาห์ของชาวไร่ (เบรอเคิลผู้พ่อ)

วิวาห์ของชาวไร่ (De boerenbruiloft; The Peasant Wedding) เป็นงานจิตรกรรมที่เขียนโดยปีเตอร์ เบรอเคิล (ผู้พ่อ) (ค.ศ. 1525-1569) จิตรกรชาวเฟลมิชคนสำคัญของสมัยฟื้นฟูศิลปวิทยาแบบดัตช์และเฟลมิช เขียนขึ้นเมื่อราวปี ค.ศ. 1567 ถึงปี ค.ศ. 1568 ภาพ "วิวาห์ของชาวไร่" ปัจจุบันตั้งแสดงอยู่ที่พิพิธภัณฑ์ประวัติศาสตร์ศิลปะในประเทศออสเตรีย

**เนื้อหา**
ภาพ "วิวาห์ของชาวไร่" เป็นงานจิตรกรรมหนึ่งในหลายชิ้นของเบรอเคิลที่บรรยายชีวิตของชาวไร่ชาวนา เจ้าสาวนั่งอยู่หน้าพิดานสีเขียวกลางห้อง แต่เจ้าบ่าวไม่ทราบว่าเป็นผู้ใด ซึ่งอาจจะเป็นชายแต่งดำที่นั่งถือเหยือกเบียร์ทางซ้ายสุดของภาพ ทางด้านขวาเป็นกลุ่มนักดนตรี ด้านหน้ามีเด็กนั่งเลียชาม
งานเลี้ยงจัดในโรงนาที่มีมัดฟางสองมัดและคราดห้อยอยู่อยู่บนผนังทางขวาของพิดานเพื่อเป็นเครื่องเตือนถึงฤดูเก็บเกี่ยวและความรับผิดชอบของเกษตรกร ด้านหน้าของภาพทางขวาเป็นชายสองคนแบกอาหารที่ตั้งบนแคร่ที่ทำด้วยประตูที่ถอดมา อาหารหลักที่เห็นก็มีขนมปัง ข้าวต้มจากธัญพืช (porridge) และซุป

**อ้างอิง**

**ดูเพิ่ม**
 จิตรกรรมสมัยฟื้นฟูศิลปวิทยาแบบดัตช์และเฟลมิช- ภาพเขียนสีน้ำมัน- ภาพชีวิตประจำวัน
หมวดหมู่:จิตรกรรมในคริสต์ทศวรรษ 1560
หมวดหมู่:ปีเตอร์ เบรอเคิล (ผู้พ่อ)
หมวดหมู่:จิตรกรรมสมัยฟื้นฟูศิลปวิทยา
หมวดหมู่:ภาพชีวิตประจำวัน
หมวดหมู่:งานสะสมของพิพิธภัณฑ์ประวัติศาสตร์ศิลปะ
การตรึงกางเขนมอนด์ (ราฟาเอล)

พระเยซูตรึงกางเขนมอนด์ หรือ พระเยซูตรึงกางเขนกาวารี (Mond Crucifixion หรือ  Crocifissione Gavari) เป็นภาพเขียนสีน้ำมันที่เขียนโดยราฟาเอล จิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่หอศิลป์แห่งชาติ, ลอนดอน
ราฟาเอลเขียนภาพ “พระเยซูตรึงกางเขน” ราวระหว่างปี ค.ศ. 1502 ถึงปี ค.ศ. 1503 ทั้ง “มอนด์” และ “กาวารี” ท้ายชื่อต่างก็เป็นชื่อของเจ้าของเดิมของภาพเขียน งานเขียนชิ้นนี้เป็นงานเขียนชิ้นแรก ๆ ของราฟาเองที่ยังแสดงให้เห็นถึงอิทธิพลของเปียโตร เปรูจิโน เดิมเป็นฉากแท่นบูชาในวัดซานโดเมนนิโคที่ซิตตาดิคาสเตลโล ใกล้กับเมืองเกิดของราฟาเอลเองที่เออร์บิโน
ภาพ “พระเยซูตรึงกางเขน” เป็นภาพของพระเยซูบนกางเขนที่ดูสงบสำรวมแม้ว่าจะใกล้ตาย สองข้างกางเขนเป็นภาพเทวดารองพระโลหิตจากพระอุระและพระหัตถ์ลงในถ้วย ทางขงเป็นภาพของแมรี แม็กดาเลนคุกเข่า โดยมีนักบุญจอห์นอีแวนเจลิสยืนอยู่ข้างหลัง ทางด้านซ้ายพระแม่มารียืนอยู่ข้างหลังนักบุญเจอโรม ที่เป็นนักบุญที่ฉากแท่นบูชาอุทิศให้ ที่ฐานกางเขนมีคำจารึก “RAPHAEL/ VRBIN / AS /.P.INXIT” (“ราฟาเอลแห่งเออร์บิโนเขียนภาพนี้”) สีเงิน
ลุดวิก มอนด์นักเคมีและนักอุตสาหกรรมชาวอังกฤษผู้เป็นเจ้าของภาพส่วนบุคคลคนสุดท้ายอุทิศงานเขียนให้แก่หอศิลป์แห่งชาติ, ลอนดอน

**อ้างอิง**

**ดูเพิ่ม**
 ราฟาเอล- จิตรกรรมยุคฟื้นฟูศิลปวิทยาอิตาลี- พระเยซูตรึงกางเขน
หมวดหมู่:จิตรกรรมในคริสต์ทศวรรษ 1500
หมวดหมู่:ราฟาเอล
หมวดหมู่:งานสะสมของหอศิลป์แห่งชาติ (ลอนดอน)
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับพระเยซู
ภาพเหมือนของหญิงสาว (ลา ฟอร์นารินา)

ภาพเหมือนของหญิงสาว หรือ ลา ฟอร์นารินา (Portrait of a Young Woman หรือ La fornarina) เป็นภาพเขียนสีน้ำมันที่เขียนโดยราฟาเอลจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่หอศิลป์โบราณแห่งชาติ, โรมในประเทศอิตาลี  
ราฟาเอลเขียนภาพ “ภาพเหมือนของหญิงสาว (ลา ฟอร์นารินา) ”  ระหว่างปี ค.ศ. 1518 ถึงปี ค.ศ. 1519 ภาพเขียนนี้อาจจะอยู่ในห้องเขียนภาพของราฟาเอลเมื่อราฟาเอลเสียชีวิต และอาจจะได้รับการแต่งเติมก่อนจะขายโดยผู้ช่วยจูลีโอ โรมาโน date=2012-05-19  ในคริสต์ศตวรรษที่ 16 ภาพเขียนอยู่ที่บ้านของเคานเตสแห่งซานตาฟิโอราขุนนางสตรีชาวโรมัน ต่อมาตกไปเป็นของดยุคแห่งบอนคอมพายีและต่อมาหอศิลป์โบราณแห่งชาติที่เป็นที่ตั้งปัจจุบัน
สตรีในภาพกล่าวกันว่าเป็น “คนอบขนม” (fornarina) มาร์เกอริตา ลูติลือกันว่าเป็นคนรักของราฟาเอล แต่ความหมายของภาพยังไม่เป็นที่ตกลงกันฉะนั้นความหมายที่แท้จริงก็ยังคงสรุปไม่ได้ สตรีในภาพโพกผมอย่างตะวันออกและเปลือยหน้าอกแต่ใช้มือปิดหน้าอกซ้ายหรืออาจจะเพียงยกมือขึ้นเฉยๆ และมีแสงที่ไม่ใช่แสงธรรมชาติที่ส่องร่างมาจากทางซ้ายของภาพ แขนซ้ายคาดด้วยแถบเล็กๆ ที่มีชื่อลายเซ็นของราฟาเอล  “RAPHAEL URBINAS” (“ราฟาเอลแห่งเออร์บิโน”) นักประวัติศาสตร์ศิลปะและนักวิชาการถกเถียงกันว่ามือขวาบนหน้าอกซ้ายทำให้เห็นเนื้องอกที่หน้าอกซ่อนอยู่ในการนั่งวางท่าอย่างคลาสสิกของการแสดงความรัก สายตาที่เพ่งมายังผู้ดูก็ยิ่งเป็นการเน้นถึงความไม่เป็นธรรมชาติขององค์ประกอบของภาพทั้งหมด 
การศึกษาด้วยเอ็กซ-เรย์พบว่าฉากหลังเดิมเป็นภูมิทัศน์แทนที่จะเป็นพุ่มเมอร์เติล (myrtle) ซึ่งเป็นพุ่มไม้ศักดิ์สิทธิ์ของวีนัสเทพแห่งความรักและความใคร่

**อ้างอิง**

**ดูเพิ่ม**
 ราฟาเอล- หญิงสาวคลุมผม อีกภาพหนึ่งในหัวข้อเดียวกัน- ภาพเหมือน
หมวดหมู่:จิตรกรรมในคริสต์ทศวรรษ 1510
หมวดหมู่:ราฟาเอล
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมสีน้ำมัน
หมวดหมู่:ภาพเหมือน
หมวดหมู่:งานสะสมของหอศิลป์โบราณแห่งชาติ (โรม)
แม่แบบ:เหตุการณ์ปัจจุบัน/2552 พฤศจิกายน 13

* กัมพูชากักตัวนายศิวรักษ์ โชติพงษ์ วิศวกรชาวไทย ในข้อหาจารกรรมข้อมูลให้กับประเทศ  (Bangkok Post)  (Times Live South Africa)  (Sina)  (ไทยรัฐ)- นางกลอเรีย อาโรโย ประธานาธิบดีแห่งฟิลิปปินส์ ออกกฎหมายสั่งห้ามทรมาน ซึ่งมีโทษจำคุกสูงสุดถึง 30 ปี  (Philippine Inquirer)  (Bangkok Post)- นาซาอ้างว่ามีการค้นพบน้ำบนดวงจันทร์ หลังจากดาวเทียม LCROSS พุ่งเข้าชนขั้วใต้ของดวงจันทร์  (New York Times)
}
ซาราห์ ไบรท์แมน

ซาราห์ ไบรท์แมน  เป็นนักร้องเสียงโซปราโน นักแสดง นักแต่งเพลง และนักเต้นชาวอังกฤษ  มีความสามารถในการร้องเพลงหลายภาษา ทั้งภาษาอังกฤษ สเปน ฝรั่งเศส ละติน เยอรมัน อิตาลี รัสเซีย ฮินดี และแมนดาริน  เป็นนักร้องเสียงโซปราโนที่มียอดขายผลงานมากที่สุด ถึง 30 ล้านอัลบัม และ2 ล้านแผ่นดีวีดี 
ไบรท์แมนมีชื่อเสียงจากบทบาท "คริสทีน" จากละครเพลง เดอะแฟนธ่อมออฟดิโอเปร่า ฉบับปี 1984 ของแอนดรูว์ ลอยด์ เวบเบอร์ ที่เขาเขียนบทบาทนี้เป็นพิเศษสำหรับเธอ  เวบเบอร์ถึงกับปฏิเสธไม่ยินยอมให้ละครเพลงเรื่องนี้ไปจัดแสดงที่โรงละครบรอดเวย์ หากไบร์ทแมนไม่ได้รับบทคริสทีน 
ไบร์ทแมนพบกับแอนดรูว์ ลอยด์ เวบเบอร์ในปี ค.ศ. 1981 ระหว่างการคัดเลือกนักแสดงในละครเพลง แคตส์ ทั้งคู่แต่งงานกันในปี 1984  โดยเธอได้แสดงนำในละครเพลงหลายเรื่องที่เวบเบอร์เป็นผู้แต่ง ทั้ง Cats, Song and Dance, Requiem, Aspects of Love  ต่อมาทั้งคู่หย่าขาดกันในปี 1990 

**อ้างอิง**

**แหล่งข้อมูลอื่น**
 เว็บทางการ date=2018-09-12 
*name=Sarah Brightman
*name=Sarah Brightman
หมวดหมู่:นักร้องอังกฤษ
หมวดหมู่:นักแสดงอังกฤษ
หมวดหมู่:นักร้องเสียงโซปราโน
หมวดหมู่:บุคคลจากเทศมณฑลฮาร์ตฟอร์ดเชอร์
ภาพเหมือนของอันเดรอา นาวาเจโร และอากอสติโน เบอัซซาโน (ราฟาเอล)

ภาพเหมือนของอันเดรอา นาวาเจโร และอากอสติโน เบอัซซาโน (Portrait of Andrea Navagero and Agostino Beazzano) เป็นภาพเขียนสีน้ำมันที่เขียนโดยราฟาเอลจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่หอศิลป์ดอเรีย แปมฟิลจ์ในกรุงโรมในประเทศอิตาลี  “ภาพเหมือนของอันเดรอา นาวาเจโร และอากอสติโน เบอัซซาโน” เขียนในปี ค.ศ. 1516

**อ้างอิง**

**ดูเพิ่ม**
 ราฟาเอล- จิตรกรรมยุคฟื้นฟูศิลปวิทยาอิตาลี- ภาพเหมือน
หมวดหมู่:จิตรกรรมในคริสต์ทศวรรษ 1510
หมวดหมู่:ราฟาเอล
หมวดหมู่:งานสะสมของหอศิลป์ดอเรีย แปมฟิลจ์
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมสีน้ำมัน
หมวดหมู่:ภาพเหมือน
นักบุญจอร์จ (ราฟาเอล)

นักบุญจอร์จ (St. George (Raphael)) เป็นภาพเขียนสีน้ำมันที่เขียนโดยราฟาเอลจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่พิพิธภัณฑ์ลูฟร์, ปารีสในประเทศฝรั่งเศส  ภาพ “นักบุญจอร์จ” เขียนในปี ค.ศ. 1504 ต่อมาระหว่าง ค.ศ. 1504 ถึง ค.ศ. 1506 ราฟาเอลเขียนภาพในหัวข้อเดียวกัน “นักบุญจอร์จและมังกร” (หอศิลป์แห่งชาติ, วอชิงตัน ดี.ซี.)

**อ้างอิง**

**ดูเพิ่ม**
 ราฟาเอล- จิตรกรรมยุคฟื้นฟูศิลปวิทยาอิตาลี- นักบุญจอร์จ
หมวดหมู่:จิตรกรรมในคริสต์ทศวรรษ 1500
หมวดหมู่:ราฟาเอล
หมวดหมู่:งานสะสมของพิพิธภัณฑ์ลูฟวร์
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับนักบุญ
สตรีมีครรภ์ (ราฟาเอล)

สตรีมีครรภ์ (The Pregnant Woman, La donna gravida) เป็นภาพเขียนสีน้ำมันที่เขียนโดยราฟาเอลจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่วังพิตติในเมืองฟลอเรนซ์ในประเทศอิตาลี  
ราฟาเอลเขียนภาพ “สตรีมีครรภ์” ระหว่างปี ค.ศ. 1505 ถึงปี ค.ศ. 1506 ระหว่างที่พักอยู่ในฟลอเรนซ์ เป็นภาพของสตรีนั่งมีครรภ์ โดยมือซ้ายวางอยู่บนท้อง ภาพวาดของสตรีมีครรภ์เป็นหัวข้อที่ไม่ค่อยเขียนกันในยุคฟื้นฟูศิลปวิทยา

**อ้างอิง**
" Portrait of a Woman (La Donna Gravida)." (n.d.). The Web Gallery of Art. Retrieved April 16, 2007.

**ดูเพิ่ม**
ราฟาเอล
*จิตรกรรมยุคฟื้นฟูศิลปวิทยาอิตาลี
หมวดหมู่:จิตรกรรมในคริสต์ทศวรรษ 1500
หมวดหมู่:ราฟาเอล
หมวดหมู่:งานสะสมของวังปิตตี
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมสีน้ำมัน
หมวดหมู่:ภาพเหมือน
แม่พระแห่งโลเรโต (ราฟาเอล)

แม่พระแห่งโลเรโต (Madonna of Loreto; Madonna del Velo) เป็นภาพเขียนสีน้ำมันที่เขียนโดยราฟาเอล จิตรกรชาวอิตาลีสมัยเรอเนซองส์คนสำคัญ ปัจจุบันภาพนี้ตั้งแสดงอยู่ที่พิพิธภัณฑ์คองเด, ชองทิลลีในประเทศฝรั่งเศส  
ภาพ “แม่พระแห่งโลเรโต” ที่เขียนโดยราฟาเอลระหว่างปี ค.ศ. 1509 ถึงปี ค.ศ. 1510 เป็นภาพที่สมเด็จพระสันตะปาปาจูเลียสที่ 2 ประทานแก่ซันตามาเรียเดลโปโปโลในกรุงโรม ภาพ “แม่พระแห่งโลเรโต” เป็นภาพที่ระบุกันว่าเขียนโดยโจวัน ฟรันเชสโก เปนนีมาจนกระทั่งปี ค.ศ. 1979 เมื่อเปลี่ยนไประบุอย่างแน่นอนว่าเป็นงานเขียนของราฟาเอล งานชิ้นนี้เป็นงานที่ได้รับการก็อปปีมาที่สุดชิ้นหนึ่งของราฟาเอล ที่มีจำนวนทั้งหมดด้วยกันราว 120 ภาพ ชื่อขอภาพมาจากภาพเขียนที่สูญหายไปแล้วที่เป็นงานก็อปปีของงานเขียนที่บาซิลิกาซานตาคาซาดิลอเรโตในกรุงโรม ภาพนี้เชื่อกันเป็นเวลานานว่าเป็นภาพต้นฉบับที่เขียนโดยราฟาเอล เนื้อหาของภาพเป็นภาพของพระนางมารีย์พรหมจารีทรงโบกผ้าบางเล่นกับพระกุมารเยซู โดยมีนักบุญโยเซฟยืนชื่นชมอยู่ข้าง ๆ

**อ้างอิง**

**ดูเพิ่ม**
 ราฟาเอล- จิตรกรรมสมัยฟื้นฟูศิลปวิทยาในอิตาลี- แม่พระและพระกุมาร
หมวดหมู่:จิตรกรรมในคริสต์ทศวรรษ 1500
หมวดหมู่:ราฟาเอล
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับแม่พระและพระกุมาร
วิทยาเขต

วิทยาเขต (campus) เป็นสถานที่ที่มหาวิทยาลัยหรือวิทยาลัยจัดตั้งขึ้นเพื่อจัดการศึกษา ซึ่งอาจจะประกอบด้วยห้องสมุด หอพัก อาคารต่าง ๆ ในรูปแบบเช่นเดียวกันกับมหาวิทยาลัย
"วิทยาเขต" ถูกใช้เรียกครั้งแรกโดยวิทยาลัยนิวเจอร์ซีย์ (มหาวิทยาลัยพรินซ์ตัน ในปัจจุบัน) ในช่วงทศวรรษแรกของศตวรรษที่ 18 ต่อมามหาวิทยาลัยหรือวิทยาลัยต่าง ๆ ในสหรัฐอเมริกา จึงได้นำคำว่า วิทยาเขต มาเรียกชื่อสถานที่จัดการศึกษานอกที่ตั้งของมหาวิทยาลัยหรือวิทยาลัย โดยระบบการจัดการบริหารแบบวิทยาเขตอาจแบ่งเป็นสองแบบตามความหมายภาษาอังกฤษอันได่แก่ University System (วิทยาเขตแบ่งแยกออกจากกันเปรียบเสมือนคนละมหาวิทยาลัยและใช้ชุดบริหารและทรัพยากรแยกกันเพียงแต่ใช้ชื่อร่วมกันเท่านั้น เช่น มหาวิทยาลัยเกษตรศาสตร์ วิทยาเขต กำแพงแสน ศรีราชา เป็นต้น) และ Multiple-Campus University (วิทยาเขตแบ่งแยกโดยสถานที่โดยยังอยู่ภายใต้การบริหารงานของ 1 มหาวิทยาลัย - สมาชิกในวิทยาเขตทุกวิทยาใช้ทรัพยากรร่วมกันกับส่วนกลางและมีการแบ่งปันกันภายในมหาวิทยาลัยและไม่แบ่งแยก เพียงแต่สถานที่ไม่ได้อยู่ด้วยกันเท่านั้น เช่น มหาวิทยาลัยธรรมศาสตร์ ท่าพระจันทร์ ศูนย์รังสิต)

**ในประเทศไทย**
ในประเทศไทย วิทยาเขต บางครั้งอาจหมายถึง หน่วยงานในสังกัดสถาบันอุดมศึกษา หรือสถาบันอื่น ๆ ซึ่งมีพื้นที่แยกออกไปจากต้นสังกัด และมีการจัดการเรียนการสอน การบริหารงานที่ขึ้นตรงกับต้นสังกัด โดยส่วนใหญ่จะถูกกำหนดไว้ในพระราชบัญญัติจัดตั้งมหาวิทยาลัย ว่าจะต้องประกอบด้วยส่วนงานของมหาวิทยาลัยที่ตั้งอยู่ในเขตท้องที่ตามที่สภามหาวิทยาลัยกําหนด อาทิ มหาวิทยาลัยแม่โจ้กำหนดว่าต้องมีตั้งแต่สองส่วนงานขึ้นไป  มหาวิทยาลัยเทคโนโลยีราชมงคลกำหนดให้มีส่วนราชการที่เทียบเท่าระดับคณะขึ้นไป ตั้งแต่สองส่วนราชการ มหาวิทยาลัยสวนดุสิตกำหนดให้มีส่วนงานของมหาวิทยาลัยตามที่สภามหาวิทยาลัยกำหนด เป็นต้น
ในอีกความหมายหนึ่ง อาจใช้คำเรียกอย่างอื่นที่มีความหมายโดยนัยเป็นแค่สถานที่จัดการเรียนการ หรือในสถาบันอุดมศึกษาเอกชน จะใช้หลักเกณฑ์ตามกฎกระทรวงการจัดการศึกษานอกสถานที่ตั้งของสถาบันอุดมศึกษาเอกชน พ.ศ. 2549

**อ้างอิง**

**ดูเพิ่ม**
 รายชื่อวิทยาเขตของสถาบันอุดมศึกษาในประเทศไทย
หมวดหมู่:สถาบันอุดมศึกษา
หมวดหมู่:วิทยาเขต
เจ้าสามกรม (แก้ความกำกวม)

เจ้าสามกรม อาจหมายถึง- เจ้าสามกรม ในสมัยกรุงศรีอยุธยา หมายความถึง กรมหมื่นจิตรสุนทร (พระองค์เจ้ามังคุด) กรมหมื่นสุนทรเทพ (พระองค์เจ้ารถ) และ กรมหมื่นเสพภักดี (พระองค์เจ้าปาน) พระราชโอรสในสมเด็จพระเจ้าอยู่หัวบรมโกศ- เจ้าสามกรม ในสมัยกรุงรัตนโกสินทร์ หมายความถึง กรมหมื่นนราเทเวศร์ (พระองค์เจ้าปาน) กรมหมื่นนเรศร์โยธี (พระองค์เจ้าบัว) และ กรมหมื่นเสนีบริรักษ์ (พระองค์เจ้าแตง) พระโอรสในสมเด็จเจ้าฟ้าฯ กรมพระราชวังบวรสถานพิมุข
รายพระนามเจ้าผู้ครองนครลำพูน

ในปี พ.ศ. 2324 ภายหลังจากที่พระเจ้ากาวิละ ขึ้นครองราชย์เป็นพระเจ้านครเชียงใหม่ ขณะนั้นนครลำพูนยังคงเป็นเมืองร้าง ไม่มีผู้คนอาศัยอยู่ ความทราบถึงพระบาทสมเด็จพระพุทธเลิศหล้านภาลัย รัชกาลที่ 2 ในปี พ.ศ. 2357 จึงได้ทรงพระกรุณาโปรดเกล้าฯ สถาปนาพระยาคำฟั่น พระอนุชาในพระเจ้ากาวิละไปสร้างนครลำพูนขึ้นใหม่ และครองราชย์เป็นพระยานครลำพูนไชย เป็นพระยานครลำพูนองค์แรก นับแต่ พ.ศ. 2357 จนถึง พ.ศ. 2475 (การเปลี่ยนแปลงการปกครอง) นครลำพูนมีเจ้าหลวงครองนคร จำนวน 10 พระองค์  ได้แก่

**ประวัติ**
ในปี พ.ศ. 2357 ในรัชสมัย พระบาทสมเด็จพระพุทธเลิศหล้านภาลัย พระมหากษัตริย์ไทย รัชกาลที่ 2 แห่งราชวงศ์จักรี ทรงมีพระราชดำริห์ปฤกษาด้วยท่านอรรคมหาเสนาบดีว่า เมืองลำพูนไชย ยังร้างว่างอยู่ หามีผู้คนรักษาบ้านเมืองไม่ จึงทรงพระกรุณาโปรดเกล้าฯ ตั้งตำแหน่ง เจ้าเมือง, อุปราช, ราชวงษ์ ขึ้นรักษาเมืองลำพูนไชย ให้เป็นเมืองสืบต่อไป จึงทรงพระกรุณาโปรดเกล้าฯ ให้ส่งตราศุภอักษรขึ้นไปหา พระยาเชียงใหม่กาวิละ พระยาราชวงษ์คำฟั่น ให้ลงมาเข้าเฝ้าทูลลอองธุลีพระบาท
ครั้นถึงวันที่ 18 กันยายน พ.ศ. 2357 พระบาทสมเด็จพระพุทธเลิศหล้านภาลัย พระมหากษัตริย์ไทย รัชกาลที่ 2 แห่งราชวงศ์จักรี จึงทรงพระกรุณาโปรดเกล้าฯ ตั้ง พระยาราชวงษ์คำฟั่นเมืองเชียงใหม่ (พระอนุชาในพระเจ้ากาวิละ) ขึ้นเป็น "พระยาลำพูนคำฟั่น เจ้าเมืองลำพูนไชย" ทรงเป็นเจ้าผู้ครองนครลำพูนองค์แรกแห่งราชวงศ์ทิพย์จักร

**รายพระนามเจ้าผู้ครองนครลำพูน**
รายพระนามเจ้าผู้ครองนครลำพูน 10 องค์ แห่งราชวงศ์ทิพย์จักร มีรายพระนามตามลำดับ ดังนี้

**รายนามผู้สืบราชสกุลหลังการเปลี่ยนแปลงการปกครอง**

**ดูเพิ่ม**
 เจ้าผู้ครองนครเชียงใหม่- เจ้าผู้ครองนครลำปาง

**อ้างอิง**
ล
ล
หมวดหมู่:เจ้าหลวง
แมรี ฮอปกิน

แมรี ฮอปกิน (Mary Hopkin) เกิดเมื่อวันที่ 3 พฤษภาคม ค.ศ. 1950 เป็นนักร้องโฟล์กชาวเวลส์ เป็นที่รู้จักในฐานะนักดนตรีคนแรกที่ได้เซ็นสัญญากับค่ายเพลงแอปเปิลของวงเดอะบีตเทิลส์ มีซิงเกิลฮิตในปี ค.ศ. 1968 ที่ชื่อ "Those Were The Days" ติดท็อป 10 ในสหราชอาณาจักรและสหรัฐอเมริกา
หมวดหมู่:นักร้องเวลส์
หมวดหมู่:บุคคลจากเทศมณฑลกลามอร์กัน
หมวดหมู่:ศิลปินสังกัดแอปเปิลเรเคิดส์
ม
อ่าวกวานาบารา

ภาพถ่ายดาวเทียม
แผนที่ของฝรั่งเศสสมัยปี ค.ศ. 1955
ไฟล์:Guanabara Bay pan.jpg|thumb|ทิวทัศน์ของเมืองรีโอเดจาเนโร จากอ่าวกวานาบารา
อ่าวกวานาบารา (Baía da Guanabara) ตั้งอยู่ทางทิศตะวันออกเฉียงใต้ของประเทศบราซิล ใกล้กับเมืองรีโอเดจาเนโร เป็นอ่าวที่มีขนาดใหญ่สุดเป็นอันดับสองของบราซิล
คำว่า goanã-pará มาจากภาษากวารานี  gwa แปลว่า "อ่าว", nã แปลว่า "ใกล้เคียงกับ" และ ba'ra แปลว่า "ทะเล"  ชื่ออ่าวนี้จึงมีความหมายว่า "the bosom of sea" (ก้นทะเล)
อ่าวกวานาบาราถูกล้อมรอบไปด้วยป่าธรรมชาติ แต่เนื่องจากมีการโค่นต้นไม้ และน้ำท่วม จึงทำให้ป่าทรุดโทรมมาก

**ประวัติ**
อ่าวกวานาบาราถูกค้นพบเมื่อวันที่ 1 มกราคม ค.ศ. 1502 โดย Gaspar de Lemos นักสำรวจชาวโปรตุเกส  จึงตั้งชื่อว่า "แม่น้ำแห่งเดือนมกราคม" (Rio de Janeiro) โดยเข้าใจผิดว่าเป็นแม่น้ำขนาดใหญ่ที่ไหลลงสู่ทะเล  หลังจากการค้นพบก็ไม่มีชาวยุโรปมาตั้งถิ่นฐานอยู่บริเวณนี้ จนกระทั่งในปี ค.ศ. 1955 ทหารฝรั่งเศสในบังคับบัญชาของนายพล Nicolas Durand de Villegaignon เข้ามาตั้งอาณานิคมเฟรนช์แอนตาร์กติกที่บริเวณเกาะลาเจส และย้ายไปอยู่ที่เกาะเซอร์ลิไจซ์ ใกล้ชายฝั่ง และก่อสร้างป้อมปืนชื่อ Fort Coligny  ต่อมาทหารฝรั่งเศสถูกทหารโปรตุเกสขับไล่ออกไปในปี ค.ศ. 1963 ทหารโปรตุเกสได้สร้างป้อมปืนหลายแห่งที่ Santa Cruz, São João, Lajes และ Villegaignon 

**อ้างอิง**
  ตอบเรื่องอ่าว
หมวดหมู่:ธรณีสัณฐานในประเทศบราซิล
กวานาบารา
หมวดหมู่:สนามกีฬาในโอลิมปิกฤดูร้อน 2016
อ่าวรีกา

อ่าวรีกา
อ่าวรีกา (Rīgas jūras līcis; Liivi laht; Gulf of Riga) หรือ อ่าวลีโวเนีย เป็นอ่าวในทะเลบอลติก อยู่ระหว่างประเทศลัตเวียกับประเทศเอสโตเนีย มีพื้นที่ 18,000 ตารางกิโลเมตร โดยมีเกาะซาเรมาของเอสโตเนียกั้นอยู่ระหว่างอ่าวรีกากับทะเลบอลติก
หมวดหมู่:ทะเลบอลติก
รีกา
หมวดหมู่:ธรณีสัณฐานในประเทศลัตเวีย
หมวดหมู่:ธรณีสัณฐานในประเทศเอสโตเนีย
ทินแมน

ไฟล์:Thin Man plutonium gun bomb casings.jpg|right|thumb|300px|ปลอกทดลองปืนพลูโทเนียมของ"ทินแมน"ที่ฐานทัพอากาศแวนโดเวอร์ เป็นส่วนหนึ่งของโครงการอัลเบอร์ตาในโครงการแมนฮัตตัน จะเห็นปลอกของระเบิด"แฟตแมน"อยู่ด้านหลัง
"ทินแมน" (Thin Man,ชื่อเป็นทางการ: Mark 2) เป็นระเบิดนิวเคลียร์แบบไกปืนที่ใช้พลูโทเนียม พัฒนาขึ้นโดยสหรัฐอเมริการะหว่างโครงการแมนฮัตตัน ภายหลังการพัฒนาถูกระงับหลังพบว่ามีอัตราเกิดฟิชชันขึ้นเองของพลูโทเนียมที่ได้จากเครื่องปฏิกรณ์นิวเคลียร์มีค่าสูงเกินกว่าจะใช้การออกแบบแบบไกปืนได้

**รายละเอียด**
การออกแบบ"ทินแมน"เป็นการออกแบบอาวุธนิวเคลียร์ยุคแรกก่อนที่จะสามารถสร้างพลูโทเนียมในเครื่องปฏิกรณ์จากการฉายรังสีของยูเรเนียม-238 พลูโทเนียมที่ได้นี้ถูกสมมุติว่าเหมือนยูเรเนียม-235ที่สามารถเกิดองค์ประกอบจนนำไปสู่การเกิดมวลวิกฤตได้โดยง่ายโดยการยิงส่วนใต้วิกฤตไปสู่ส่วนใต้วิกฤตอื่น เพื่อหลีกเลี่ยงการระเบิดก่อนเวลา กระสุนพลูโทเนียมต้องถูกเร่งความเร็วให้มีความเร็วอย่างน้อยที่สุด 910 ม./วินาที ถ้าไม่เช่นนั้นพลูโทเนียมจะเริ่มเกิดปฏิกิริยาการแบ่งแยกนิวเคลียสก่อนองค์ประกอบจะสมบูรณ์และจะระเบิดก่อนกำหนด
ทินแมนมีเส้นผ่านศูนย์กลาง 2 ฟุต ยาว 18 ฟุต ความยาวเป็นสิ่งที่สำคัญสำหรับกระสุนพลูโทเนียมเพื่อจะได้มีความเร็วเพียงพอก่อนที่จะไปถึงเป้าหมาย มีน้ำหนัก 3,400 กก.

**อ้างอิง**
หมวดหมู่:อาวุธนิวเคลียร์
หมวดหมู่:ชื่อรหัส
โนริโกะ เซ็งเงะ

โนริโกะ เซ็งเงะ (Senge Noriko) พระนามเดิม เจ้าหญิงโนริโกะแห่งทากามาโดะ (Noriko Joō; ประสูติ 22 กรกฎาคม พ.ศ. 2531) เป็นพระธิดาพระองค์กลางในเจ้าชายโนริฮิโตะ ทากามาโดะโนะมิยะ และเจ้าหญิงฮิซาโกะ พระชายาฯ ภายหลังได้ทรงลาออกจากฐานันดรศักดิ์แห่งพระราชวงศ์เพื่อเสกสมรสกับคุนิมาโระ เซ็งเงะ

**พระประวัติ**
โนริโกะมีพระนามเดิมว่า เจ้าหญิงโนริโกะแห่งทากามาโดะ เป็นพระธิดาพระองค์กลางในเจ้าชายโนริฮิโตะ ทากามาโดะโนะมิยะ และ เจ้าหญิงฮิซาโกะ พระชายาฯ  นอกจากนี้พระองค์ยังมีพระพี่น้องอีกสองพระองค์ คือ เจ้าหญิงสึงูโกะ และอายาโกะ โมริยะ
เจ้าหญิงโนริโกะเข้ารับการศึกษาระดับปฐมวัยจนจบมัธยมศึกษาจากโรงเรียนกากูชูอิง และทรงศึกษาต่อสาขาจิตวิทยา คณะอักษรศาสตร์ มหาวิทยาลัยกากูชูอิง ในเดือนเมษายน พ.ศ. 2550 โดยพระองค์ตั้งพระทัยที่จะปฏิบัติตามการเรียนในจิตวิทยาคลินิก
ในเดือนกรกฎาคม พ.ศ. 2551 พระองค์เข้าร่วมประกอบพระกรณียกิจร่วมกับพระบรมวงศานุวงศ์พระองค์อื่น ๆ โดยเฉพาะกับพระชนนี และประกอบพระกรณียกิจสม่ำเสมอ ต่อมาวันที่ 20 มีนาคม พ.ศ. 2554 ทรงสำเร็จการศึกษาปริญญาศิลปศาสตรบัณฑิตจิตวิทยา มหาวิทยาลัยกากูชูอิง

**เสกสมรส**
เจ้าหญิงโนริโกะทรงพบกับคูนิมาโระ เซ็งเงะ บุตรชายของทากามาซะ เซ็งเงะ เจ้าอาวาสแห่งศาลเจ้าอิซุโมะในจังหวัดชิมาเนะที่ดูแลศาลเจ้านี้มาหลายชั่วอายุคน เมื่อครั้งตามเสด็จเจ้าหญิงฮิซาโกะไปสักการะศาลเจ้าดังกล่าว เมื่อปี พ.ศ. 2550 ทั้งคู่ได้มีการติดต่อกันเรื่อยมา จนนำมาสู่การได้หมั้นหมายกับนายเซ็งเงะ วัย 41 ปี เมื่อวันที่ 27 พฤษภาคม พ.ศ. 2557 ก่อนทั้งคู่จะเสกสมรสกันเมื่อวันที่ 5 ตุลาคมปีเดียวกันนั้น ณ ศาลเจ้าแห่งนั้น ระหว่างพิธีเสกสมรสพระองค์ทรงฉลองพระองค์สำหรับเสกสมรสโบราณที่เจ้าหญิงยูริโกะ พระอัยยิกาฝ่ายพระชนก ทรงตกทอดมาจากสมเด็จพระจักรพรรดินีเทเม 
ทั้งนี้ตระกูลของคูนิมาโระ เซ็งเงะ เคยตกทอดตำแหน่งคาโซกุ (เทียบชั้นบารอนของตะวันตก) มาเนิ่นนานก่อนถูกยกเลิกในปี พ.ศ. 2490 โดยเจ้าหญิงโนริโกะกับคุนิมาโระเป็นญาติกันสองชั้น มีบรรพบุรุษคนเดียวกันคือมิชิตากะ คูโจ พระชนกในจักรพรรดินีเทเม (พระนามเดิม ซาดาโกะ คูโจ) พระปัยยิกาของเจ้าหญิง และทวดของคูนิมาโระเมื่อนับจากป้า นอกจากนี้ทั้งสองยังเป็นลูกพี่ลูกน้องกันห้าชั้นเมื่อนับจากทาดายาซุ นากายามะ พระอัยกาของจักรพรรดิเมจิ 
เจ้าหญิงโนริโกะจำต้องทรงสละฐานันดรศักดิ์ตามกฎมณเฑียรบาลของญี่ปุ่น และเปลี่ยนพระนามเป็นสามัญชนเป็น "โนริโกะ เซ็งเงะ" หลังจากการจดทะเบียนสมรส และมีงานเลี้ยงฉลองเสกสมรสเป็นการส่วนพระองค์เมื่อวันที่ 6 ตุลาคม พ.ศ. 2557 ณ โรงแรมอิชิฮะตะ เมืองมัตสึเอะ จังหวัดชิมาเนะ มีผู้ร่วมงาน 280 คน ที่มีเฉพาะพระญาติและพระสหายร่วมสถานศึกษา และเลี้ยงฉลองเสกสมรสอีกครั้งในวันที่ 8 ตุลาคมปีเดียวกัน โดยมีพระบรมวงศานุวงศ์ญี่ปุ่นเข้าร่วมในการนี้ โนริโกะถือเป็นเจ้านายพระองค์ที่ 7 ของราชวงศ์ญี่ปุ่นที่ลาออกจากฐานันดรศักดิ์ต่อจากซายาโกะ คูโรดะ พระราชธิดาในสมเด็จพระจักรพรรดิอากิฮิโตะเมื่อปี พ.ศ. 2548 โดยรัฐบาลได้มอบบำเหน็จเป็นเงิน 106.75 ล้านเยนให้แก่อดีตเจ้าหญิงด้วย

**พระเกียรติยศ**

**พระอิสริยยศ**
 22 กรกฎาคม พ.ศ. 2531 — 5 ตุลาคม พ.ศ. 2557 : เจ้าหญิงโนริโกะแห่งทากามาโดะ- 5 ตุลาคม พ.ศ. 2557 —  ปัจจุบัน : โนริโกะ เซ็งเงะ

**เครื่องราชอิสริยาภรณ์**
 เครื่องราชอิสริยาภรณ์รัตนมงกุฎ ชั้นที่ 2

**ลำดับสาแหรก**

**อ้างอิง**

**แหล่งข้อมูลอื่น**
 โนริโกะ เซ็งเงะ
หมวดหมู่:อดีตเจ้าหญิงญี่ปุ่น
รูปแบบเภสัชภัณฑ์

รูปแบบเภสัชภัณฑ์ (dosage form) คือรูปแบบทางกายภาพของสารประกอบทางเคมีที่นำมาใช้เป็นยา สารเคมีแต่ละกลุ่มที่นำมาใช้เป็นยานั้นมีการออกฤทธิ์และส่งผลต่อร่างกายแตกต่างกัน ดังนั้นจึงต้องมีการคิดค้นรูปแบบเภสัชภัณฑ์เพื่อให้ยาออกฤทธิ์ได้ตรงกับบริเวณเป้าหมายอย่างมีประสิทธิผลสูงสุด โดยต้องคำนึงถึงความปลอดภัยและความถูกต้องตามเภสัชตำรับ

**หลักเกณฑ์การจำแนก**
ในทางเภสัชกรรมมีการจำแนกรูปแบบเภสัชภัณฑ์ต่าง ๆ  โดยอาจใช้ลักษณะในการจำแนกได้มากกว่าหนึ่งลักษณะ เช่น ลักษณะทางกายภาพของเภสัชภัณฑ์ ซึ่งประกอบด้วย ยาเตรียมประเภทของเหลว (Liquid Dosage Forms), ยาเตรียมประเภทของแข็ง (Solid Dosage Form), ยาเตรียมประเภทกึ่งแข็ง (Semisolid Dosage Form), ยาเตรียมประเภทอื่น ๆ (Miscellaneous Dosage Form) ลักษณะการนำตัวยาสู่ร่างกาย ประกอบด้วย ปาก (Oral), สูดดม (Inhalational), ฉีด (Parenteral Injection), ยาใช้ภายนอก (Topical) และยาเหน็บ (Suppository) เป็นต้น

**ยาเตรียมประเภทของเหลว**
ยาเตรียมประเภทของเหลวยังนำมาจัดจำแนกตามลักษณะการละลายน้ำและยาประเภทกระจายตัวอีกดังต่อไปนี้

**ยาน้ำสารละลาย**

**ตัวทำละลายที่ใช้น้ำ**
 ยาน้ำปรุง (Aroma Waters) เป็นสารอิ่มตัวของน้ำมันระเหยง่าย (volatile oil) หรือน้ำมันหอมระเหย (essential oil) หรือสารที่มีกลิ่นหอม (aromatic substances) ละลายในน้ำ มีลักษณะใส มีกลิ่นหอมโดยใช้สารแต่งกลิ่น - ยาน้ำใส (Solutions) เรียกอีกชื่อหนึ่งว่า ยาสารละลาย คือยาเตรียมในรูปแบบยาน้ำใสโดยประกอบด้วยตัวยาหรือส่วนประกอบอื่น ๆ ตั้งแต่หนึ่งชนิดขึ้นไปละลายในน้ำ ส่วนมากตัวยาเป็นสารไม่ระเหยและละลายน้ำได้ดีผสมกันอยู่ในยา ตัวทำละลายที่เป็นที่นิยมของยาประเภทนี้คือน้ำ ส่วนตัวทำละลายอื่น ๆ อาจมีการนำมาใช้บ้าง เช่น แอลกอฮอล์และกลีเซอรีน- ยาน้ำเชื่อม (Syrups) คือยาน้ำรับประทานที่มีการแต่งรสหวานด้วยน้ำตาลหรือสารที่ใช้แทนน้ำตาล ลักษณะทางกายภาพมีความข้น หวาน อาจใช้การแต่งรสอื่น ๆ ร่วมด้วยได้

**ตัวทำละลายที่ไม่ใช้น้ำ**
 ยาอิลิกเซอร์- ยาสปิริต- ยาทิงเจอร์- ยาสกัดไหลเหลว

**ยาน้ำกระจายตัว**

**กระจายผงยา**
 ยาน้ำเมือก- ยาน้ำนม- ยาแมกมา- เจล

**แขวนลอยผงยาที่ไม่ละลายน้ำ**
 ยาน้ำแขวนตะกอน- ยาอิมัลชั่น

**ยาเตรียมประเภทของแข็ง**

**ใช้จำนวนแบ่งส่วน**

**ยาใช้ภายนอก**
 ยาห่อ- ยาแคปซูล- ยาคาเซ่ต์- ยาลูกกลอน- ยาเม็ด- ยาอมชนิดลูกกวาด- ยาเม็ดอม

**ยาใช้ภายใน**
 ยาเหน็บ

**ใช้จำนวนมาก**

**ยาใช้ภายใน**
 ยาผงรับประทาน- ยาแกรนูล- ยาผงฟู

**ยาใช้ภายนอก**
 ยาผงโรยแผล- ยาสีฟันผง- ยานัตถุ์- ยาพ่น

**ยาเตรียมประเภทกึ่งของแข็ง**
 ยาขี้ผึ้ง- ครีม- เพสท์

**ยาเตรียมประเภทอื่น ๆ**
 แอโรซอล- สเปรย์

**แหล่งข้อมูลอื่น**

**อ้างอิง**
หมวดหมู่:รูปแบบเภสัชภัณฑ์
หมวดหมู่:เภสัชวิทยา
ไวลด์เอด

ไวลด์เอด (WildAid) เป็นหน่วยงานไม่แสวงหาผลกำไร และเป็นองค์กรเพื่อสิ่งแวดล้อม องค์กรนี้มีจุดประสงค์เพื่อต่อต้านการฆ่าสัตว์เพื่อการค้า สำนักงานอยู่ในเมืองซานฟรานซิสโก และมีสาขาใน จีน อินเดีย กัมพูชา หมู่เกาะกาลาปาโกส และอังกฤษ 
องค์กรนี้ชาวจีนรู้กันดีในเรื่องของการจับนักกีฬาจีนที่มีชื่อเสียงมาเป็นพรีเซ็นเตอร์ให้องค์การ เช่น จาง ยี่ หนิง และ เหยา หมิง เป็นต้น
หมวดหมู่:องค์การสิ่งแวดล้อมระหว่างประเทศ
ขนอ่อน (สัตว์ปีก)

ขนอ่อน
ขนอ่อน (down feather) คือขนสัตว์ปีกส่วนที่ฟูใต้ขนที่แข็งด้านนอก ลูกนกจะมีแต่ขนอ่อนคลุมตัว Powder down เป็นขนอ่อนชนิดหนึ่งที่พบเฉพาะในนกบางชนิดเท่านั้น ขนอ่อนเป็นสิ่งที่มีประโยชน์ในการใช้ในการทำฉนวนสร้างความอุ่น และ บุ เช่นในการทำเสื้อคลุม,  ที่นอนลม date=2016-03-25 , หมอน หรือ ถุงนอน จากการพบขนอ่อนที่ติดอยู่ในอำพันทำให้สันนิษฐานว่าไดโนเสาร์บางสปีซีส์อาจจมีขนอ่อนบนร่างกาย

**ที่มาของคำว่าขนอ่อนในภาษาอังกฤษ**
คำว่า “down” มาจากภาษานอร์สโบราณ “dūnn” ที่มีความหมายเดียวกับที่ใช้ในปัจจุบัน

**อ้างอิง**
หมวดหมู่:สัตว์ปีก
ฟอร์ด แอสปาย

ฟอร์ด แอสปาย (Ford Aspire) คือรถยนต์รุ่นที่สองของ ฟอร์ด เฟสติวา ผลิตโดยบริษัท เกีย มอเตอร์ ของเกาหลีใต้ จำหน่ายโดยบริษัท ฟอร์ด มอเตอร์

**ข้อมูลเบื้องต้น**
ฟอร์ด แอสปาย คือรถยนต์รุ่นที่สองของ ฟอร์ด เฟสติวา ผลิตโดยบริษัท เกีย มอเตอร์ ของเกาหลีใต้ ในปี  ค.ศ. 1994-1997  โดยใช้อุปกรณ์เครื่องมือ ส่วนประกอบของรถยนต์บริษัท มาสด้า ประเทศญี่ปุ่น และใช้ชื่อ เกีย อเวลลา ในตลาด เอเชีย และชื่อ ฟอร์ด เฟสติวา ในตลาด ประเทศญี่ปุ่น และภูมิภาคออสเตรเรีย และใน สหรัฐอเมริกา และ แคนาดาจัดจำหน่ายโดย บริษัท ฟอร์ด มอเตอร์ และ ฟอร์ด แอสปาย ยังเป็นรถยนต์ประเภท Hatchback มีแบบ 3 ประตูและ 5 ประตู
แอสปาย เป็นรถยนต์คันแรกในคลาส Subcompact Car (ในทวีปอเมริกาเหนือ) ที่มีการติดตั้งระบบถุงลมนิรภัยคู่เป็นอุปกรณ์มาตรฐานและตัวเลือกในส่วนระบบเบรก ABS ทั้ง 4 ล้อ
ช่วงปี ค.ศ. 1994-1995 ในรุ่น SE จะติดตั้งแพคเกจเครื่องวัดความเร็ววัดสีน้ำเงิน, สปอยเลอร์หลัง, ล้ออัลลอย, ไฟตัดหมอก, ปรับปรุงภายในและ "badging SE"
ในปี 1997 แอสปาย ถูกปรับโฉมใหม่ด้วยการเป็นกระจังหน้าเป็นรูปไข่ ไฟหน้าแบบกลม รวมถึงรายละเอียดย่อยๆ และเป็นปีสุดท้ายในการจำหน่ายรถยนต์รุ่นนี้ทวีปเอมริกาเหนือ
แอสปาย ถูกแทนที่ใน lineup Kia โดย เกีย ไรโอ ซึ่งได้จำหน่ายภายใต้ชื่อของตนเอง (จนกว่าเมื่อรถยนต์ฮุนไดจะใช้ชื่อรุ่นเดียวกัน) เนื่องจาก ฟอร์ด-เกีย-มาสด้า ได้ยุติความสัมพันธ์ลง  ส่วนในทวีปอเมริการเหนือจะถูกจำหน่ายด้วยรถยนต์ฟอร์ด เฟียสตาร์

**ฟอร์ด แอสปาย ในประเทศไทย**
รถยนต์ ฟอร์ด แอสปาย  นำเข้ามาจำหน่ายในประเทศไทย (ประกอบในเกาหลีใต้ Korea) โดยเป็นรุ่นแรกที่จำหน่ายทั้ง 2 เจ้าคือ บริษัท นิวเอร่า จำกัดอยู่ในเครือบริษัท อาปิโก ไฮเทค จำกัด (มหาชน) (หรือฟอร์ด ประเทศไทย ในสมั้ยนั้น)
และ บริษัท ยนตรกิจ ประเทศไทย จำกัด ในช่วงปี พ.ศ. 2537-2540 (1994-1996) ซึ่งจำหน่ายในราคาเริ่มต้นที่ 400,000-450,000 บาท  มีทั้งแบบ 3 ประตูและ 5 ประตู  ในช่วงนั้นจัดได้ว่าเป็นรถคู่แข่งกับรถยนต์ โอเปิล คอร์ซา ในประเภทเดียวกัน
ข้อมูลของฟอร์ด แอสปาย
ต้องการอ้างอิงย่อหน้านี้
โครง-ส่วน
ฟอร์ด แอสปาย ที่จำหน่ายในประเทศไทยมีข้อมูลของรถดังนี้
รายละเอียด
รุ่น 3 ประตู
รุ่น 5 ประตู
เครื่องยนต์ B3 EGi : 1.3 ลิตร (1,323 ซีซี)
B3 EGi : 1.3 ลิตร (1,323 ซีซี)
ชนิดเชื้อเพลิง
เบนซิน 95,91แก๊สโซฮอล์ 95, 91 
เบนซิน 95,91แก๊สโซฮอล์ 95, 91
ระบบเบรก
ดิสเบรกคู่ล้อหน้าและดัมเบรกคู่ล้อหลัง
ดิสเบรกคู่ล้อหน้าและดัมเบรกคู่ล้อหลัง

**อ้างอิง**
 Consumer Guide review of the Ford Aspire date=2006-10-10 

**แหล่งข้อมูลอื่นๆ**
 Ford Aspire.com- Ford Aspire Club date=2015-08-01  ประเทศไทย
อแอสปาย
หมวดหมู่:ผลิตภัณฑ์ที่ออกในปี พ.ศ. 2537
อีโมชันส์ (เพลงมารายห์ แครี)

"อีโมชันส์" (Emotions) เป็นเพลงที่เขียนและโปรดิวซ์โดย มารายห์ แครีและเดวิด โคลและโรเบิร์ต คลิวิลลีส แห่งวงซีแอนด์ซีมิวสิกแฟกทอรี และเป็นงานบันทึกเสียงจากผลงานอัลบั้มชุดที่ 2 ของแครีที่ชื่อชุด Emotions (1991) เป็นซิงเกิลแรกของอัลบั้มออกเมื่อไตรมาสที่ 3 ของปี 1991 ในสหรัฐอเมริกา เป็นเพลงที่ได้อิทธิพลจากเพลงดิสโก้ เพลงนี้แครีร้องด้วยโน้ตเสียงสูง

**รายชื่อเพลง**
Worldwide CD single
# "Emotions"
# "Vanishing"
U.S. CD maxi-single
# "Emotions" (12" club mix)
# "Emotions" (12" instrumental)
# "Emotions" (album version)
# "There's Got to Be a Way" (12" mix)
# "There's Got to Be a Way" (vocal dub mix)
European maxi-single #1
# "Emotions"
# "Vanishing"
# "Vision of Love"
European maxi-single #2
# "Emotions" (C&C club mix)
# "Emotions" (C&C 12" club no 1 mix)
# "Emotions" (C&C dub-dub mix)

**เวอร์ชันอย่างเป็นทางการ**
# Emotions (album version) - 4:11
# Emotions (C+C club mix edit) - 5:51
# Emotions (C+C club no.1 mix) - 7:45
# Emotions (C+C hardcore factory mix) - 8:16
# Emotions (special motion edit) - 5:17
# Emotions (C+C 12" original promo remix) - 7:15
# Emotions (club mix) - 8:32

**อันดับ**

**ยอดขายและรางวัล**
ผู้มอบ
ยอดขาย
ระดับ
New Zealand
7,500+
Gold 
United States
500,000+
Gold

**อ้างอิง**
หมวดหมู่:เพลงในปี พ.ศ. 2534
หมวดหมู่:เพลงของมารายห์ แครี
หมวดหมู่:เพลงที่ประพันธ์คำร้องโดยมารายห์ แครี
หมวดหมู่:ซิงเกิลในปี พ.ศ. 2534
หมวดหมู่:ซิงเกิลอันดับ 1 ในบิลบอร์ดฮอต 100
อุณหภูมิปกติของร่างกายมนุษย์

อุณหภูมิปกติของร่างกายมนุษย์ (Normal human body temperature หรือ normothermia หรือ euthermia) คือระดับอุณหภูมิที่ขึ้นอยู่กับสถานที่ เวลา และ ระดับกิจกรรมที่ปฏิบัติ ของการวัดอุณหภูมิของร่างกาย แต่โดยทั่วไปแล้วเป็นที่ยอมรับกันว่า 37.0°C หรือ 98.6°F เป็นอุณหภูมิเฉลี่ยของอุณหภูมิปกติของร่างกาย  อุณหภูมิ 36.8 ±0.7 °C หรือ 98.2° ±1.3 °F เป็นอุณหภูมิเฉลี่ยที่วัดใต้ลิ้น แต่อุณหภูมิที่วัดทางทวารหนัก หรือ วัดโดยตรงจากภายในร่างกายจะสูงกว่าเล็กน้อย ในรัสเซียหรือในประเทศในอดีตสหภาพโซเวียตอุณหภูมิปกติของร่างกายเฉลี่ย 36.6°C หรือ 97.9°F โดยวัดจากใต้รักแร้ แกนอุณหภูมิของร่างกายของแต่ละคนมักจะลดต่ำสุดในช่วงที่สองของนอนหลับ ที่เรียกว่า “nadir” ซึ่งเป็นส่วนสำคัญของ

**อ้างอิง**

**ดูเพิ่ม **
 อุณหภูมิ 
หมวดหมู่:ระบบชีวภาพ
สาโรจน์ ชวนะวิรัช

สาโรจน์ ชวนะวิรัช (11 พฤษภาคม พ.ศ. 2485-5 กุมภาพันธ์ พ.ศ. 2567) อดีตรัฐมนตรีว่าการกระทรวงการต่างประเทศ ในรัฐบาลของนายสมัคร สุนทรเวช เป็นรัฐมนตรีที่มีระยะเวลาอยู่ในตำแหน่งสั้นที่สุด ก่อนจะพ้นจากตำแหน่งพร้อมกับคณะรัฐมนตรีทั้งคณะ ในอีก 2 วันถัดจากวันรับตำแหน่ง

**ประวัติ**
สาโรจน์ ชวนะวิรัช เกิดเมื่อวันที่ 11 พฤษภาคม พ.ศ. 2485 จบการศึกษาปริญญาตรี และปริญญาโท สาขารัฐศาสตร์ จากมหาวิทยาลัยแคลิฟอร์เนีย ลอสแอนเจลิส ประเทศสหรัฐอเมริกา และผ่านการศึกษาอบรมจากวิทยาลัยป้องกันราชอาณาจักร รุ่นปี พ.ศ. 2531

**การทำงาน**
นายสาโรจน์ ชวนะวิรัช เริ่มรับราชการเป็นเจ้าหน้าที่การทูต ระดับ 4 ประจำกองพิธีการ กรมพิธีการทูต เมื่อปี พ.ศ. 2510 และมีความเจริญเติบโตในหน้าที่การงานมาตามลำดับ กระทั่งในปี พ.ศ. 2524 ได้รับแต่งตั้งเป็นอธิบดีกรมองค์การระหว่างประเทศ จากนั้นในปี พ.ศ. 2526 ได้รับแต่งตั้งเป็นเอกอัครราชทูตไทย ประจำสิงคโปร์ และได้รับแต่งตั้งให้ดำรงตำแหน่งอธิบดีกรมต่างๆ รวมทั้งกรมการเมือง จากนั้นขึ้นเป็นรองปลัดกระทรวง และจนกระทั่งในปี พ.ศ. 2539 ได้รับแต่งตั้งเป็นปลัดกระทรวงการต่างประเทศ จนครบระยะเวลา 4 ปี จึงได้รับแต่งตั้งเป็นเอกอัครราชทูตวิสามัญผู้มีอำนาจเต็มประจำสาธารณรัฐฝรั่งเศส และเกษียณอายุราชการในปี พ.ศ. 2545
สาโรจน์ ชวนะวิรัช ได้รับพระบรมราชโองการโปรดเกล้าฯ ให้ดำรงตำแหน่งรัฐมนตรีว่าการกระทรวงการต่างประเทศ เมื่อวันที่ 7 กันยายน พ.ศ. 2551 แต่ยังไม่ทันได้ปฏิบัติหน้าที่ก็ต้องพ้นจากตำแหน่งความเป็นรัฐมนตรี เนื่องจากคณะรัฐมนตรีพ้นจากตำแหน่งตามคำวินิจฉัยของศาลรัฐธรรมนูญให้นายกรัฐมนตรี (นายสมัคร สุนทรเวช) พ้นจากตำแหน่ง ในวันที่ 9 กันยายน พ.ศ. 2551 รวมระยะเวลาที่ดำรงตำแหน่งเพียง 2 วัน

**เครื่องราชอิสริยาภรณ์**
สาโรจน์ ชวนะวิรัช ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้

**เครื่องราชอิสริยาภรณ์ไทย**

**เครื่องราชอิสริยาภรณ์ต่างประเทศ**
 สหราชอาณาจักร :
** พ.ศ. 2515 – 80px เครื่องราชอิสริยาภรณ์จักรวรรดิบริติช ชั้นที่ 5 เบญจมาภรณ์ (MBE)
** พ.ศ. 2539 – 80px เครื่องราชอิสริยาภรณ์นักบุญไมเคิลและจอร์จ ชั้นที่ 1 ประถมาภรณ์- สเปน :
** พ.ศ. 2530 – 80px เครื่องราชอิสริยาภรณ์อิซเบลลาชาวคาทอลิก ชั้นที่ 2 ทุติยาภรณ์แห่งสมาชิก- ญี่ปุ่น :
** พ.ศ. 2534 – 80px เครื่องราชอิสริยาภรณ์มงคลรัตน์ ชั้นที่ 2- ฝรั่งเศส :
** พ.ศ. 2546 – 80px เครื่องอิสริยาภรณ์กิตติคุณแห่งชาติ ชั้นที่ 2 ทวีติยาภรณ์

**อ้างอิง**
หมวดหมู่:ข้าราชการพลเรือนชาวไทย
หมวดหมู่:นักการทูตชาวไทย
หมวดหมู่:รัฐมนตรีว่าการกระทรวงการต่างประเทศไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ปลัดกระทรวงการต่างประเทศไทย
โบฮีเมียนแรปโซดี

"โบฮีเมียนแรปโซดี" (Bohemian Rhapsody) เป็นเพลงร็อกอังกฤษของวงควีน เขียนโดยเฟรดดี เมอร์คิวรี ในผลงานอัลบั้มของวงในปี ค.ศ. 1975 ชุด A Night at the Opera เป็นเพลงบัลลาดบอกเล่าถึงชีวิตอันแสนเลวร้ายของชายคนหนึ่ง เพลงมีโครงสร้างที่ซับซ้อน เริ่มจากจังหวะช้าไปหาเร็ว มีความเกี่ยวข้องกับดนตรีแรปโซดี มากกว่าดนตรีป็อป ไม่มีการร้องคอรัสในเพลง โดยเพลงแบ่งเป็นสามส่วนหลัก ทั้งท่อนโอเปร่า การร้องอะแคปเปลลา และท่อนโซโลแบบเฮฟวีเมทัล เพลงนี้ได้รับการบันทึกให้เป็นเพลงที่ค่าใช้จ่ายในการบันทึกสูงที่สุดในโลกในขณะนั้น แม้ว่าไม่ทราบจำนวนเงินทั้งหมดที่แน่ชัดก็ตาม1995
ท่อนโอเปร่าอันโด่งดังในเพลงดังกล่าว ที่ฟังแล้วเหมือนยกวงโอเปร่าทั้งวงมาร้องให้ฟังนั้น อันที่จริงเกิดจากการร้องของสมาชิกเพียงแค่สามคนในวง ที่ร้องแยกกันเป็นหลายๆ แทร็กนับไม่ถ้วน (ว่ากันว่ามีมากถึง 180 แทร็ก) แล้วนำมาอัดทับกันจนกลายเป็นท่อนโอเปร่าท่อนเดียว โดยท่อนโอเปร่าที่ว่านั้นใช้เวลาไปกว่า 70 ชั่วโมงในการทำขึ้นมา ด้วยเหตุนี้เอง เวลาที่ Queen เล่นเพลงนี้ในคอนเสิร์ตถึงท่อนนี้ พวกเขาจึงต้องเปิดจากเทปเอา แล้วหลบไปข้างหลังเวที และต่อมาจึงตัดท่อนนี้ทิ้งไป
เมื่อออกขายเป็นซิงเกิล "โบฮีเมียนแรปโซดี" ประสบความสำเร็จด้านยอดขายอย่างคาดไม่ถึง ติดอันดับ 1 บนยูเคซิงเกิลส์ชาร์ต นาน 9 สัปดาห์ และยังติดอันดับ 1 อีกครั้งในปี ค.ศ. 1991 หลังจากที่เฟรดดี เมอร์คิวรีเสียชีวิต มียอดขายรวม 2,176,000 ชุดและถือเป็นซิงเกิลที่ขายดีที่สุดในสหราชอาณาจักรตลอดกาลที่อันดับ 3 เป็นรองเพียงเพลง "Do They Know It's Christmas?" ของแบนด์เอด และ "Candle In The Wind 1997" ของเอลตัน จอห์น
ซิงเกิลนี้ยังมีวิดีโอสำหรับประชาสัมพันธ์ซึ่งถือว่าเป็นแบบอย่างใหม่ของมิวสิกวิดีโอ ในช่วงส่งเสริมภาษาภาพของมิวสิกวิดีโอสมัยใหม่ ถึงแม้ว่ากระแสวิจารณ์จะมีทั้งบวกและลบ โดยเฉพาะอย่างยิ่งในอเมริกา "โบฮีเมียนแรปโซดี" ถือว่าเป็นงานชิ้นเอกและเป็นหนึ่งในเพลงที่ยอดเยี่ยมที่สุดตลอดกาล

**อันดับชาร์ต**

**ชาร์ตรายสัปดาห์**

**ชาร์ตสิ้นปี**

**ชาร์ตสิ้นทศวรรษ**

**การรับรอง**
United States (RIAA) (physical)
Gold
1,000,000^
United States (RIAA) (digital)
6× Platinum
4,445,000

**อ้างอิง**
หมวดหมู่:เพลงของควีน
หมวดหมู่:ซิงเกิลในปี พ.ศ. 2518
หมวดหมู่:ซิงเกิลในปี พ.ศ. 2519
หมวดหมู่:ซิงเกิลในปี พ.ศ. 2534
หมวดหมู่:ซิงเกิลในปี พ.ศ. 2535
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
การบาดเจ็บจากแรงกดดัน

การบาดเจ็บจากแรงกดดัน (Barotrauma) เป็นการบาดเจ็บทางร่างกายที่เกิดกับเนื้อเยื่อ ที่มีสาเหตมาจากความแตกต่างระหว่างแรงกดดันของโพรงอากาศภายในหรือข้างๆร่างกายกับน้ำหรือของเหลวรอบร่างกาย
การบาดเจ็บจากแรงกดดันมักจะเกิดขึ้นกับโพรงอากาศภายในร่างกายเมื่องร่างกายได้รับความเปลี่ยนแปลงทางความกดดันโดยการเคลื่อนย้ายตัวเข้าไปในหรือออกมาจากบริเวณที่มีแรงดันสูงกว่า เช่นระหว่างการดำสกูบา หรือ การดำน้ำ หรือเมื่อเรือบินขึ้นหรือลง หรือในการลดความกดดันโดยไม่ได้รับการควบคุมในถังปรับความกดดัน (pressure vessel)
ความเสียหายเกิดขึ้นกับเนื้อเยื่อรอบโพรงอากาศภายในร่างกายเพราะอากาศหดตัวได้แต่เนื้อเยื่อไม่สามารถหดตัวได้ เมื่อแรงกดดันรอบๆ เพิ่มขึ้น โพรงอากาศภายในร่างกายไม่สามารถต่อต้านความกดดันภายนอกได้ เมื่อความกดดันลดลง แก๊สที่มีแรงกดดันสูงกว่าภายในโพรงอากาศก็จะสร้างความเสียหายให้แก่เนื้อเยื่อถ้าแก๊สถูกขังอยู่ในโพรงอากาศ

**อ้างอิง**
หมวดหมู่:วิทยาการบาดเจ็บ